Стефан Фурнаджиев
Ятачката

chitanka.info

През иглени уши.

На косъм от смъртта.

На тънък косъм:

                        Хляб,

                        цървули

                        и пуловери

изплетени на тъмно.

Сега —

спокойно тя живее,

и в магазина чака на опашка.

Купува хляб.

Балконче мие.

Цветя полива на балкончето.

И учи внучето си как да вдява

и косъм

в тънката игла на времето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.